ເກົາຫຼີເໜືອ ຮຽກຮ້ອງ ໃຫ້ຍຸບ ກອງບັນຊາການ ສປຊ ໃນ ເກົາຫຼີໃຕ້
ເອກ​ອັກ​ຄະ​ລັດຖະທູດ Sin Son Ho ​ຖິ້ມ​ໂທດ​ໃສ່ ສຫລ ທີ່​ເຮັດ​ໃຫ້​ເກີດ​ ຄວາມ​ເຄັ່ງ​ຕຶງ​ເພີ້ມຂຶ້ນ ຢູ່​ໃນ​ແຫລມ​ເກົາຫລີ ແລະຕຽມເຮັດສົງຄາມ ກັບເກົາຫຼີເໜືອ.
ເອກອັກຄະລັດຖະທູດ ເກົາຫລີເໜືອ ປະຈໍາອົງການ ສະຫະປະ ຊາຊາດ ໄດ້ຮຽກຮ້ອງໃຫ້ຍຸບກອງບັນຊາການສະຫະປະຊາຊາດ ໃນເກົາຫລີໃຕ້ ໂດຍກ່າວຫາສະຫະລັດວ່າ ໃຊ້ກໍາລັງເພື່ອຕຽມ ເຮັດສົງຄາມກັບເກົາຫລີເໜືອ ຢູ່ໃນກອງປະຊຸມຖະແຫລງຂ່າວທີ່ບໍ່ຄ່ອຍເຫັນກັນ ໃນວັນສຸກ ວານນີ້ ເອກອັກຄະລັດຖະທູດ Sin Son Ho ໄດ້ຖິ້ມໂທດໃສ່ສະ ຫະລັດ ທີ່ເຮັດໃຫ້ເກີດຄວາມເຄັ່ງຕຶງເພີ້ມຂຶ້ນຢູ່ໃນແຫລມເກົາ ຫລີ ແລະກ່າວວ່າ ທ່າທາງທີ່ເປັນປໍລະປັກຂອງວໍຊິງຕັນຕໍ່ພຽງ ຢາງ ແລະການສືບຕໍ່ຊ້ອມລົບຮ່ວມທາງທະຫານຢູ່ເກົາຫລີໃຕ້ ນັ້ນອາດ ນໍາພາໄປສູ່ສົງຄາມໃໝ່ ໄດ້ “ທຸກໆຍາມ ” ທ່ານ Sin ເວົ້າວ່າ ກອງບັນຊາການດັ່ງກ່າວແມ່ນມີລັກສະນະ ແບບສົງຄາມຫຼາຍກວ່າ ສັນຕິພາບແລະຄວນຈະຖືກຍຸບແລະທ່ານຈະນຳສະເໜີແຜນການຍຸບກອງບັນຊາການ ນີ້ ຕໍ່ກອງປະຊຸມສະມັດຊາໃຫຍ່ສະຫະປະຊາຊາດ ໂຄສົກກະຊວງຕ່າງປະເທດສະຫະລັດຄົນນຶ່ງກ່າວວ່າ ກອງບັນຊາການຂອງສະຫະປະ ຊາຊາດ ແມ່ນສິ່ງທີ່ມີມາຢູ່ໃນເກົາຫລີເປັນເວລາຫລາຍປີແລ້ວ ແລະຈະມີຢູ່ທີ່ນັ້ນຕໍ່ໄປອີກ